Dit is ’n voorreg vir die Skoolhoof, personeel, beheerliggaam en leerlinge van Laerskool Kabega om u aan die werksaamhede van ons skool bekend te stel.
Sonder ‘n gesonde ouerbetrokkenheid kan Laerskool Kabega nie sy doelwitte ten volle realiseer nie. Daarom is dit vir die personeel belangrik dat ouers gebruik moet maak van die vele kanale wat geskep is om aktief by die skool betrokke te raak. As ‘n vennoot van die skool is dit belangrik dat daar noue samewerking tussen die ouer, kind en onderwysers moet wees. Ouers word aangemoedig om die oueraande by te woon, op die Beheerliggaam en die Ouer-Onderwyservereniging te dien en die sport- en kulturele geleenthede wat aangebied word so ver moontlik by te woon.